Man sterf toe bakkie oor krans ryArgieffoto van Heroldsbaai in die Wes-Kaap (Foto: www.susandeacon.co.za) ŉ Man is Saterdag dood toe sy bakkie teen ŉ krans in Heroldsbaai naby George in die Wes-Kaap afgery het. “Paramedici is omstreeks 10:00 in kennis gestel van ŉ bakkie, ongeveer 40 meter ver onder ŉ krans in Heroldsbaai in die Eden-distrik,” het Robert Daniels, woordvoerder van die Wes-Kaapse departement van gesondheid se nooddienste, gesê. “Die liggaam van ŉ volwasse man is onder die bakkie aangetref. Sy oorskot is met ŉ helikopter verwyder.” Geen verdere besonderhede is bekend gemaak nie.